**Craig Jonathan Schira** (s. 21. huhtikuuta 1988 Spiritwood, Saskatchewan, Kanada) on kanadalainen jääkiekkopuolustaja. Elite Prospects -sivuston Ulf Anderssonin mukaan hän on monipuolinen puolustaja, joka luistelee ja laukoo hyvin sekä on käyttökelpoinen ylivoimalla. Schira laukoo oikealta.

Ura
---

### Seuraura

WHL-joukkue Regina Pats varasi Schiran 111. pelaajana CHL:n varaustilaisuudessa 2003. Hän pelasi siellä kaksi ottelua kaudella 2003–2004. Kausi 2004–2005 oli Schiralle kuitenkin tulokaskausi ja se toi hänelle 60 runkosarjaottelussa tehot 1+7=8. Kesken viidennen WHL-kautensa 2007–2008 Schira siirtyi vain kahden ottelun jälkeen Patsista Vancouver Giantsin riveihin. Viimeisellä WHL-kaudellaan 2008–2009 hän teki liigan yhden kauden piste-ennätyksensä tehoilla 16+43=59, joilla Schira sijoittui WHL:n puolustajien pistepörssissä viidenneksi. Hän oli myös Giantsin eniten maaleja tehnyt puolustaja Jonathon Blumin kanssa.

Schiraa ei koskaan varattu NHL:ään, vaan hän teki vapaana agenttina kolmivuotisen tulokassopimuksen Ottawa Senatorsin kanssa maaliskuussa 2009. Schira oli myös aiemmin käynyt try-outilla Los Angeles Kingsissä syksyllä 2006. Hän pelasi Senatorsissa kaikki kolme sopimuskauttaan kokonaan farmijoukkue Binghamton Senatorsissa, AHL:ssä. Schiran yhden kauden piste-ennätys syntyi hänen tulokaskaudellaan 2009–2010, jolloin hän teki 68 runkosarjaottelussa tehot 8+13=21. Seuraavan kauden 2010–2011 päätteeksi Schira voitti Calder Cupin.

Kaudeksi 2012–2013 Schira siirtyi Eurooppaan ja Norjan GET-liigassa pelaavaan Frisk Askeriin. Hän oli pelipaikastaan huolimatta tehoilla 17+18=35 joukkueen paras maalintekijä ja toiseksi paras pistemies Luke Salazarin jälkeen. Schira voitti myös koko GET-liigan puolustajien maalipörssin ja sijoittui puolustajien pistepörssissä kolmanneksi. Hänet valittiin kauden päätteeksi GET-liigan tähdistökentälliseen. Kaudeksi 2013–2014 Schira siirtyi 1+1-vuotisella sopimuksella SM-liigajoukkue Hämeenlinnan Pallokerhon riveihin. Hän oli joukkueen tehokkain puolustaja tehoilla 9+16=25, joilla Schira sijoittui SM-liigan puolustajien pistepörssissä yhdeksänneksi. Hänen keskimääräinen peliaikansa (24.33) oli myös liigan suurin. Schiran kausi päättyi kuitenkin runkosarjan lopulla loukkaantumiseen. Huhtikuussa 2014 hän teki vuoden mittaisen jatkosopimuksen HPK:n kanssa.

Kaudelle 2014–2015 Schira nimettiin HPK:n varakapteeniksi. Hän oli joukkueen tehokkain puolustaja tehoilla 5+23=28, joilla Schira jakoi SM-liigan puolustajien pistepörssin yhdeksännen sijan SaiPan Sam Lofquistin kanssa. Kaudeksi 2015–2016 hän siirtyi kaksivuotisella sopimuksella SHL-joukkue Luleå HF:ään. Schira oli joukkueen tehokkain puolustaja tehoilla 4+12=16. Kaudella 2016–2017 hän oli kuudella osumallaan Luulajan eniten maaleja tehnyt puolustaja Ilari Melartin kanssa.

### Maajoukkueura

Schira pelasi alle 18-vuotiaiden MM-kilpailuissa vuonna 2006. Hän edusti myös Canada Westernin joukkuetta World U-17 Hockey Challengessa vuonna 2005, jolloin Schira voitti kultaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Regina Pats | WHL | 2 | 0 | 0 | 0 | 2 | – | – | – | – | – |
| 2004–2005 | Regina Pats | WHL | 60 | 1 | 7 | 8 | 25 | – | – | – | – | – |
| 2005–2006 | Regina Pats | WHL | 71 | 5 | 28 | 33 | 72 | 6 | 1 | 1 | 2 | 2 |  |  |  |  |  |  | U18 | 7 | 0 | 2 | 2 | 8 |
| 2006–2007 | Regina Pats | WHL | 71 | 3 | 23 | 26 | 74 | 10 | 0 | 0 | 0 | 4 |
| 2007–2008 | Regina Pats | WHL | 2 | 0 | 1 | 1 | 0 | – | – | – | – | – |
|  | Vancouver Giants | WHL | 63 | 8 | 22 | 30 | 58 | 10 | 0 | 1 | 1 | 0 |
| 2008–2009 | Vancouver Giants | WHL | 71 | 16 | 43 | 59 | 46 | 17 | 2 | 4 | 6 | 4 |
| 2009–2010 | Binghamton Senators | AHL | 68 | 8 | 13 | 21 | 27 | – | – | – | – | – |
| 2010–2011 | Binghamton Senators | AHL | 67 | 3 | 10 | 13 | 18 | 7 | 0 | 1 | 1 | 0 | Calder Cup |
| 2011–2012 | Binghamton Senators | AHL | 73 | 4 | 9 | 13 | 27 | – | – | – | – | – |
| 2012–2013 | Frisk Asker | Norja | 45 | 17 | 18 | 35 | 51 | 5 | 0 | 4 | 4 | 4 | Ykköstähdistö |
| 2013–2014 | HPK | SM-liiga | 54 | 9 | 16 | 25 | 16 | – | – | – | – | – |
| 2014–2015 | HPK | SM-liiga | 55 | 5 | 23 | 28 | 48 | – | – | – | – | – |
| 2015–2016 | Luleå HF | SHL | 51 | 4 | 12 | 16 | 16 | 11 | 0 | 7 | 7 | 2 |
| 2016–2017 | Luleå HF | SHL | 42 | 6 | 9 | 15 | 43 | 2 | 1 | 0 | 1 | 0 |
| 2017–2018 | Rögle BK | SHL | 52 | 4 | 24 | 28 | 28 | – | – | – | – | – |
| 2018–2019 | Rögle BK | SHL | 41 | 2 | 12 | 14 | 12 | 2 | 0 | 0 | 0 | 0 |
| 2019–2020 | Rögle BK | SHL | 31 | 2 | 3 | 5 | 6 | – | – | – | – | – |
| 2020–2021 | Rögle BK | SHL | 6 | 0 | 0 | 0 | 0 | – | – | – | – | – |
|  | HV71 | SHL | 4 | 2 | 0 | 2 | 0 | – | – | – | – | – |
|  | Adler Mannheim | DEL | 25 | 2 | 1 | 3 | 12 | 6 | 0 | 1 | 1 | 0 |
| 2021–2022 | Linköping HC | SHL | 40 | 1 | 3 | 4 | 16 | – | – | – | – | – |
| 2022–2023 | Linköping HC | SHL | 36 | 1 | 3 | 4 | 8 | – | – | – | – | – |
| 2023–2024 | Graz 99ers | ICEHL | 38 | 0 | 6 | 6 | 54 | – | – | – | – | – |
| 8 kautta | yhteensä | SHL | 303 | 22 | 66 | 88 | 129 | 15 | 1 | 7 | 8 | 2 |
| 3 kautta | yhteensä | AHL | 208 | 15 | 32 | 47 | 72 | 7 | 0 | 1 | 1 | 0 |
| 2 kautta | yhteensä | SM-liiga | 99 | 14 | 39 | 53 | 64 | – | – | – | – | – |

Lähteet
-------

* Craig Schira The Internet Hockey Databasessa (englanniksi)
* Craig Schira *Elite Prospects*. Everysport Media Group AB.  (englanniksi)

### Viitteet

1. ↑  Schira Craig Jonathan HS:n Verokoneessa *hs.fi*. Helsingin Sanomat.  Arkistoitu 26.6.2018. Viitattu 26.6.2018.
2. 1 2 3 4 5 6  Craig Schira *Elite Prospects*. Everysport Media Group AB.  (englanniksi)
3. ↑  Craig Schira The Internet Hockey Databasessa (englanniksi)
4. ↑  Bulletin: Senators sign Vancouver Giants defenceman Craig Schira  9.3.2009. OTTAWA:  Ottawa Senators. Viitattu 10.4.2013. (englanniksi)
5. ↑  Ny og viktig signering for Frisk Asker  25.6.2012. Frisk:  Frisk Asker. Viitattu 10.4.2013. (norjaksi)[vanhentunut linkki]
6. ↑  HPK kiinnitti puolustajaryppään *Jatkoaika.com*.  10.4.2013. Jatkoaika r.y. Viitattu 10.4.2013.
7. ↑  HPK:n pudotuspelihaaveille iso takaisku – ykköspakin kausi ohi! *suomikiekko.com*.  8.3.2014. Nordic Sport Media. Viitattu 30.6.2014.
8. ↑  Myllykoski HPK:n maalille sekä jatkosopimuksia *Jatkoaika.com*.  3.4.2014. Jatkoaika r.y. Viitattu 30.6.2014.
9. ↑  HPK lähtee kauteen uuden kapteenin alaisuudessa *Jatkoaika.com*.  5.8.2014. Jatkoaika r.y. Viitattu 22.8.2014.
10. ↑  Hedlund, Robert: Dubbla nordamerikaner till LHF *luleahockey.se*.  26.3.2015. Luleå Hockey Drift AB. Viitattu 17.5.2015. (ruotsiksi)
11. ↑  Schira siirtyy SHL:ään *Jatkoaika.com*.  26.3.2015. Jatkoaika r.y. Viitattu 17.5.2015.